cyanic-selkie/wikianc huggingface dataset:
Հատապտուղ
Պտղաբուծությունը Հայաստանում
Հազարամյակների ընթացքում ժողովրդական ընտրասերման միջոցով ստեղծվել են ծիրանենու, դեղձենու, սալորենու, խնձորենու, տանձենու, ընկուզենու բազմաթիվ արժեքավոր տեսակներ։ Դրանցից համաշխարհային ճանաչում ունեն ծիրանն ու դեղձը, որոնք հայտնի են նաև որպես հայկական պտուղ։ Ժողովրդական սելեկցիայի միջոցով ստեղծվել են բազմաթիվ արժեքավոր տեսակներ։ Հայստանում արտադրված պտուղներն և հատապտուղները բավարարում են ինչպես ներքին շուկայի պահանջները, այնպես էլ արտահանվում են աշխարհի տարբեր երկրներ՝ թարմ ու վերամշակված վիճակում։
Սթանոզի բարբառ
Սթանոզի բարբառ, հայերենի բարբառ։ Ըստ ձևաբանական դասակարգման պատկանում է «կը» ճյուղին, ըստ բազմահատկանիշ վիճակագրական դասակարգման նույնանում է Սիվրիհիսարի բարբառի հետ։
Հատապտուղ
Պտղաբուծությունը Հայաստանում
Այսօր շատ հատապտուղներ իրենց մի շարք կենսաբանական և տնտեսական արժեքավոր հատկանիշների շնորհիվ մեծ նշանակություն ունեն ժողովրդական տնտեսության մեջ։ Նրանք պարունակում են մարդու օրգանիզմի համար անհրաժեշտ շատ օրգանական թթուներ, հանքային աղեր, շաքարներ, վիտամիններ, բուրավետ և այլ անհրաժեշտ նյութեր։ Դրանք կարելի է օգտագործել ինչպես թարմ, այնպես էլ վերամշակված վիճակում։ Պտուղներից պատրաստում են թանկարժեք մուրաբաներ, մրգախյուս (ջեմ), մրգանուշ (մարմելադ), աղանդերային գինիներ, մրգօղիներ (լիկյորներ), թեյեր և այլն։ Օգտագործվում է նաև հրուշակեղենի և զովացուցիչ ջրերի արտադրության, իսկ որոշ տեսակներ՝ նաև բժշկության մեջ։
Սթանոզի բարբառ
Խոսել են Սթանոզ գյուղի հայերը։ Հնչյունական համակարգում առկա են ա, ի, ու, օ, է, ը, ա, ու, օ ձայնավորները։ Պայթական և պայթաշփական բաղաձայնները ներկայացնում են եռանդամ համակարգ (գ՝, գ ք) կան նաև քմային բաղաձայններ՝ (գ՝, գ» ք)։ Գրաբարյան այ երկբարբառը չի հնչյունափոխվել, իւ >ոլ և ույ (հնութիուն > > հիյնութուն, ալիուր > ալույր), ոյ >ու, ու, երբեմն նաև՝ ույ (ընկոյզ > ունգուզ, լոյսինկա >լուսունգա, գոյն>գույն), եա > >է (անկեալ >էնգէլ)։ Նկատելի է ձայնավորների ներդաշնակություն (խէվություն, լուսունգա), ձայնավորից հետո և բառասկզբում ձայնավորից առաջ՝ յ֊ի հավելում (հիյնհւթուն, հօյրէլ, յօրդէղ, յօրգուն «իրիկուն»)։ Պարզ խուլերը ձայնավորների միջև և ձայնորդի մոտ ձայնեղանում են (երկանք >էրգանք, ուտել >ուդէլ)։ Բառավերջի կ փոխվում է յ-ի (ժամանայ, մէյ), ո >յ (առնէլ >այնէլ)։ Գոյականի հոգնակին կազմվում է էր, նէր մասնիկներով, հավաքական գոյականինը՝ էնք մասնիկով։ Գոյականները եզակիում ենթարկվում են ի (ժամանակ ցույց տվող գոյականները նաև՝ վա), հոգնակիում՝ ու հոլովման։ Բացակայում է ներգոյական հոլովը։ Ածականի գերադրական աստիճանը կազմվում է էվլի և դահա (փոխառյալ) մասնիկներով։ Ցուցական դերանուններից գործածական է դըգը-ն՝ բոլոր 3 դեմքերի համար։ Յուրահատուկ է ստացական հոդերի գործածությունը, ուղղական՝ խունձօրնուս, սեռական՝ խունձօրնինօս, բացառական՝ իւունձօրնինվիս, գործիական՝ խունձօրօվնիս։ Բայն ունի 2 խոնարհում՝ ա, է։ Շարունակականը կազմվում է կար մասնիկի օգնությամբ (էս կէրթամ կար = հենց հիմա գնում եմ)։ Օժանդակ բայի ներկայի ձևերն են՝ էմ էյս, է, էնք, էք, էն, անցյալի ձևերը՝ էյա, էյար, էր, էյանք, էյաք, էյին։ Կատարելի դերբայը կազմվում է էլի, ալի (ուդէլի, էրթալի), արգելական հրամայականը՝ մը(մ’), մու (մը՝ գըրէլ=մի՝ գրիր, մայ- նէլ=մի՝ անիր, մո՝ ւդալ=մի՝ տար) մասնիկներով։
Կատեգորիա:Կը ճյուղի բարբառներ
Հատապտուղ
Պտղաբուծությունը Հայաստանում
Շնորհիվ իրենց պտուղների նուրբ կառուցվածքի, համային բարձր հատկանիշների և օգտակարության՝ դրանցով կարելի է կերակրել երեխաներին շատ վաղ հասակում։ Այն դրականորեն է ազդում երիտասարդ օրգանիզմի աճի ու զարգացման վրա։ Հատապտուղները լայնորեն օգտագործվում են նաև ժողովրդական և գիտական բժշկության մեջ, ունեն մի շարք բուժիչ հատկություններ, հատկապես արյան շրջանառության, սրտանոթային, ստամոքսաղիքային հիվանդությունների բուժման ժամանակ ։
Ծանոթագրություններ
Կատեգորիա:Հատապտուղներ Կատեգորիա:Մրգեր Կատեգորիա:Պտուղ Կատեգորիա:Բույսեր Կատեգորիա:Բուսաբանություն Կատեգորիա:Կենսաբանություն Կատեգորիա:Բույսերի մորֆոլոգիա Կատեգորիա:Սնունդ Կատեգորիա:Աշխարհագրություն Կատեգորիա:Արդյունաբերություն Կատեգորիա:Սննդի պահածոյացում
Սերժիկ Սրապիոնյան
Սերժիկ Գագիկի Սրապիոնյան (, գ. Արտաշար, Հոկտեմբերյանի շրջան), հայ բանասեր, ՀՀ Սփյուռքի նախարարի տեղակալ (2013-2018 թթ.)։
Աշխատանքային գործունեությունը
Ամուսնացած է, ունի երկու զավակ և երկու թոռ։
Ծանոթագրություններ
Կատեգորիա:1957 ծնունդներ Կատեգորիա:Ապրիլի 6 ծնունդներ Կատեգորիա:Արտաշար գյուղում ծնվածներ Կատեգորիա:Հայ բանասերներ Կատեգորիա:Բանասիրական գիտությունների թեկնածուներ Կատեգորիա:ՀՀ պետական գործիչներ Կատեգորիա:Երախտագիտության մեդալակիրներ Կատեգորիա:ԵՊՀ շրջանավարտներ
Վանկուվերի գեղարվեստական պատկերասրահ
Վանկուվեր նկարչական պատկերասրահ (Vancouver Art Gallery (VAG)), Կանադայի մեծությամբ հինգերորդ նկարչական պատկերասրահը և Արևմտյան Կանադայի ամենամեծ պատկերասրահը։ Տեղակայված է Հորնբի 750 փոխոցում, Վանկուվեր, Բրիտանական Կոլումբիա նահանգ, Կանադա։ Պատկերասրահի հավաքածուն ընդգրկում է 10 հազար նկար, քանդակներ, լուսանկարներ, գծանկարներ և ժամանակակից կանադական արվեստի ստեղծագործություններ։ Հավաքածուի հիմքը կազմում է Էմիլի Քարրի 157 աշխատանք, ինչպես նաև մեծ յոթնյակի նկարիչների նկարները, Մարկ Շագալի, Ջեֆ Ուալի աշխատանքները։
Պատմություն
Պատկերասրահը հիմնադրվել է 1931 թվականին։ Ի սկզբանե պատկերասրահը տեղակայված էր ոչ մեծ շենքում, կառուցվել է արտ-դեկո ոճով, Ուեսթ Ջորջիա փողոցում՝ 1145 թվականին, այժմյան տեղակայման վայրից մի քանի թաղամաս այն կողմ։ Հավաքածուն հիմնականում բաղկացած էր բրիտանացի նկարիչների աշխատանքներից, որոնք Չարլզ Հոլմսը գնել էր պատկերասրահի համա։ 1938 թվականին պատկերասրահը զբաղեցրել էին գործազուրկները, ովքեր բողոքում էին կառավարության քաղաքականության դեմ, բայց նկարները չեն վնասվել։ 1945 թվականին պատկերասրահին նվիրաբերել են Էմիլի Կարիի նկարների խոշոր հավաքածու։
Պատկերասրահը այլ տեղ տեղափոխելու պլաններ կան ։ 2008 թվականին Բրիտանական Կոլումբիայի վարչապետը հայտարարել էր, որ նահանգի բյուժեից 50 միլիոն դոլար կհատկացվի պատկերասրահի նոր շենքի կառուցման համար՝ ցուցադրության տարածքը կրկնակի մեծացնելու նպատակով։ Այժմ ճարտարապետական ընկերության և տարածքի ընտրության գործընթացն է իրականացվում ։
Արտաքին հղումներ
Կատեգորիա:Կանադայի պատկերասրահներ Կատեգորիա:Գմբեթներ Կատեգորիա:Ժամանակակից արվեստի թանգարաններ
Խուան Լակասե
Խուան Լակասե (Juan Lacaze), բնակավայր Ուրուգվայի հարավարևելյան մասում, Կոլոնիա դեպարտամենտում։
Բնակչություն
Բնակչությունը ըստ 2011 թվականի տվյալների կազմում է՝ 12 816 մարդ ։
Աղբյուր։ Instituto Nacional de Estadística de Uruguay
Պատարա Քանդա
Պատարա Քանդա (პატარა ქანდა), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 530 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 432 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
(6908) Կունիմոտո
(6908) Կունիմոտո (Kunimoto), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 24-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,748436 ա. մ., առավելագույնը մոտենում է 2,4967 ա. մ. հեռավորության վրա և հեռանում 3,0002 ա. մ. ։ Արեգակի շուրջ մեկ ամբողջական պտույտ է կատարում 1664,28 երկրային օրվա ընթացքում, իր ուղեծրով շարժվելով միջինում 0,21631 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,61° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աղլի կիկլոպյան բերդ ամրոց
Աղլի բերդ ամրոց, Լճաշենից 10 կիլոմետր դեպի հարավ հանութագրվեց մի կիկլոպյան ամրոց կամ միջնաբերդ, իր շրջակա բնակատեղիով։ Նշված ամրոցը գտնվում է Նորաշեն գյուղից 2 կիլոմետր դեպի արևմուտք, բազալտե անընդմեջ քարերով ծածկված, շրջապատի վրա իշխող 3, հարավից հյուսիս զուգահեռ ձգվող ժայռապատ բլուրների շուրջ։
Ամրոցի դիրքը
Ամրոցն իր շրջապատի նկատմամբ ունի գերիշխող դիրք՝ 60—70 մետր բարձրությամբ։ Նրա արևելյան լանջը խիստ քարքարոտ է և թեք։ Մյուս լանջերն ավելի քիչ թեքություն ունեն և այդքան բարձր չեն իրենց շրջապատից։ Միջնաբերդի պարիսպների ընդհանուր երկարությունը մոտ 400 մետր է, հյուսիսից հարավ կողմնորոշված ամրոցն ունի 120 մետր երկարություն և 60 մետր լայնություն, զբաղեցնում է շուրջ մեկ հեկտար տարածություն։
Միջնաբերդի մակերեսը
Միջնաբերդի մակերեսի բլուրներից ազատ տարածությունները ծածկված են կացարանների ավերակներով։ Կացարանների հետքեր են երևում նաև բլուրների խորշերում ու քարանձավներում։ Միջնաբերդի պարիսպները, որոնց մեջ պարզորոշ երևում են հարավ֊արևելյան և հյուսիս֊ արևելյան մուտքերը, լավ են պահպանվել։ Այստեղից դուրս է գալիս մի ուժի, որը գնալով դեպի հյուսիս-արևելք, մտնում է երկու բլուրների միջև ընկած ձորակը ու այդպես շարունակվում մինչև բնակավայրի վերջը։ Մյուս մուտքը, որն ավելի նեղ է, հարավային լանջերով իջնում է դեպի հովիտը և կորչում բնակատեղիում։ Պարիսպների վրա լավ երևում են 11 քարաբուրգերի հիմքերը, որոնցից չորսը գտնվում են երկու մուտքերի աջ ու ձախ կողմերում, միմյանց հավասար մեծությամբ (5X5), մեկ աշտարակ նույն մեծությամբ գտնվում է պարսպի հարավ֊արևելյան անկյունում, մուտքին անմիջապես կից։ Նման մի - 16 աշտարակ էլ գտնվում է հյուսիսարևմտյան անկյունում, մյոլսր կանգնած է հարավային պարսպի վրա՝ մուտքից քսան մետր դեպի արևմուտք։ Մնացած աշտարակները միմյանցից 7—10 մետր հեռավորության վրա են, արևմտյան պարսպի կենտրոնական մասում։ Աշտարակների այսպիսի դասավորությունը պետք է ապահովեր ամրոցի պաշտպանությունը։ Պարիսպներն ունեն հավասար լայնություն 4 մետր, շինարարական տեխնիկան նույնն է, ինչ Լճաշենի ամրոցի մինչուրարտական ժամանակաշրջանի կառուցվածքը։ Պարիսպների բարձրությունը տեղ-տեղ պահպանվել է 4 մետր։ Նայելով արևմտյան կողմի պարսպից թափված քարերի ահռելի կուտակումներին, պետք է ենթադրել, որ պարիսպները և աշտարակները եղել են բավականին բարձր։ Միջնաբերդ, ինչպես նաև նրա շրջապատը ջրազուրկ են։ Մեր հավաքած խեցեղենի բեկորները հնարավորություն չեն ընձեռում ամրոցի ժամանակագրությունը պարզելու համար, սակայն նայելով պարիսպների ու աշտարակների կառուցման արվեստին, այն կարելի է թվագրել մ.թ.ա. 2-րդ հազարամյակի վերջին շրջանով։ Վերը նկարագրված Աղլի բերդամրոցը հավանորեն մտած եղել է Կիեխունի տոհմա-ցեղային միության կազմի մեջ և հանդիսացել է Լճաշենի ամրոցախմբի ամ ենահարավային ամրոցը, քանի որ առայժմ այս ամրոցից դեպի հարավ մեզ հայտնի չէ մի այլ ամրոց, որը գտնվելիս լինի ավելի, մինչև Վելիքոլխի երկրի հյուսիսային սահմանին հասնելը, հետևաբար այս ամրոցը սահմանագլխային մի ամրոց է եղել, որը և իր կառուցվածքով, դիրքով ու ամրությամբ համապատասխանում է իր նշանակությանը։ Այսպիսով, ավարտվում է Սևանի ավազանի սահմանների մեջ մտնող Սևանի շրջանի կիկլոպյան ամրոցների համառոտ նկարագրությունը։
Աղբյուրներ
Սևանի ավազանի կիկլոպյան ամրոցներ
Կատեգորիա:Ամրոցներ Կատեգորիա:Նախնադարյան Հայաստան
Ժանգային մատնոցուկ
Ժանգային մատնոցուկ (լատ․՝ Digitalis ferruginea)։ Հայկական տարանունները՝ մատնածաղիկ, մատնատունկ, մատնետունկ, մատնոցակ, պուճպուճա։
Դեղաբույսի նկարագրությունը
Խլածաղկազգիների ընտանիքին պատկանող, 50-70 սմ բարձրության, կարճ կոճղարմատով ու ամուր ցողունով բազմամյա խոտաբույս է։ Ծաղիկները ժանգադեղնավուն են, զանգակաձև։ Տերևները երկար են, մինչև 30 սմ։ Պտուղը ձվաձև, երկբուն տուփիկ է՝ բազմաթիվ դարչնագույն սերմերով։ Ծաղկում է հունիսից, պտղակալում՝ օգոստոս-սեպտեմբեր ամիսներին։ Հասուն բույսերը, ծաղկում են 2 տարին մեկ անգամ։ Սերմերի ծլունակությունը հասնում է մինչև 90%-ի։ Բույսը վատ է տանում ցուրտը, պտղակալում է ոչ կանոնավոր։ Աճում է մեր հանրապետության անտառներում, ծովի մակերևույթից 1200-1800 մ բարձրության վրա, գլխավորապես՝ Փամբակի, Գեղամա և Արագած լեռների լանջերին, տեղ-տեղ տալով ոչ ընդարձակ բուսուտներ։ Մեր հանրապետությունում աճում են 2 տեսակ, որոնցից հետազոտված և կիրառության մեջ է մտցված միայն ժանգայինը։
Ցեղի Դիգիտալիս անունը լատիներեն նշանակում է մատնոց, ելնելով այն բանից, որ ծաղիկներն իրոք նման են մատնոցի, իսկ ֆերրիգինեուս լատիներեն նշանակում է ժանգային՝ կապված այդ տեսակի ծաղիկների ժանգագույն լինելու հետ։
Քիմիական բաղադրությունը
Բույսի տերևներում հայտնաբերված են 31 տեսակի սրտային գլիկոզիդներ, որոնցից են՝ լանատոզիդ A-ն, B-ն, C-ն, D-ն, E-ն, գիտոզիդը, ացետիլդիգիտոքսին L-ն, B-ն, ացետիլգիտալոքսինը, վերոդոքսինը և այլն։ Այս գլիկոզիդները խիստ անկայուն են, հեշտությամբ հիդրոլիզվելով՝ վեր են ածվում ագլիկոնի և շաքարի։ Տերևները պարունակում են նաև տիոգնին ստերոիդ սապոնինը։
Բուժական նշանակությունը
Մատնոցուկները բժշկության մեջ սկսել են կիրառել 1775 թվականից, այն էլ միայն մեծ դոզաներով՝ փսխում առաջացնելու նպատակով։ Միայն XVIII դարի վերջերին անգլիացի բժիշկ Ուիտերինգին հաջողվեց պարզել, որ մատնոցուկն ավելի շուտ միզամուղ է, քան փսխեցնող, և ավելի շուտ սրտային՝ քան միզամուղ։ Քանի որ մատնոցուկները թունավոր են, ժողովրդական բժշկության մեջ չեն օգտագործվել։ Բուժման նպատակով հավաքում են միայն 2-ից ավելի տարիք ունեցող բույսի տերևները, որոնք արագ չորացնում են հով տեղում՝ միջանցուկ քամու տակ, կամ վառարանում՝ 40-60° պայմաններում։ Չոր հումքը կազմում է նախահումքի 20-22%-ը։ Այն ունի յուրահատուկ հոտ, տհաճ, դառը համ։ Պահում են մետաղե կամ ապակե ամաններում, չոր տեղում։ Տերևները տարվա ընթացքում հավաքում են 2 անգամ, առաջինը՝ հուլիսի երկրորդ կեսից, երբ դեղաբույսը դեռ չի ծաղկած, իսկ երկրորդը՝ լրիվ ծաղկելուց հետո։ Դեղաբույսի սրտի վրա ունեցող ազդեցությունը փորձնական պայմաններում ուսումնասիրել են Ս. Հ. Միրզոյանը, Գ. Ս. Շահնազարյանը, Շ. Պ. Կվիցարիձեն և ուրիշներ։ Պարզվել է, որ դեղաբույսը իր ազդեցությամբ շատ բանով հիշեցնում է ծիրանագույն մատնոցուկին։ Հյութը բարձրացնում է կատուների արյան ճնշումը։
Փոքր դոզաներից մեծանում է ինչպես գորտի, այնպես էլ կատվի սրտի կծկման ամպլիտուդան, միաժամանակ՝ դանդաղում ռիթմը։ Հյութի ազդեցությունից սեղմվում են կատվի մեկուսացված ականջի անոթները, մեծանում պսակաձև անոթների արյան հոսքի ծավալային արագությունը։ Ուշագրավ է եղել այն հանգամանքը, որ հյութի ազդեցության տակ բուժվել է կատուների մոտ փորձնականորեն առաջ բերված միոկարդիտը, դանդաղել է սրտի ռիթմը, վերականգնվել նախասիրտ-փորոքային հաղորդականությունը։ Շ. Պ. Կվիցարիձեի կլինիկական հետազոտությունները պարզել են, որ ժանգային մատնոցուկի պատրաստուկներն արդյունավետ են ներգործում II և III աստիճանի սրտային անբավարարությունների դեպքում, սակայն իրենց կումուլյատիվ հատկությամբ այդ պատրաստուկները գերազանցում են ծիրանագույն մատնոցուկին։
Բ. Ե. Վոտչալի տվյալներով, մատնոցուկների պատրաստուկները՝ կիրառելով սրտային տարբեր բնույթի անբավարարությունների ժամանակ, մեծացնում են հոգնած սրտամկանի օգտակար գործողության գործակիցը, արյան րոպեական և պսակային շրջանառության ծավալները, լավացնում սրտամկանի սնուցումը։ Իսկ ընդհանուր առմամբ, մատնոցուկային խմբի դեղամիջոցներն իջեցնում են երակային ճնշումը, որը հաճախ բարձր է լինում սրտային անբավարարությունների ժամանակ, կարգավորում են զարկերակային արյան ճնշումը, փոքրացնում շրջանառության մեջ գտնվող արյան քանակը, բարձրացնում արյան հոսքի արագությունը։ Այս բոլորի հետևանքով լավանում է սրտամկանի սնուցումը։ Շատ կարևոր հանգամանք է այն, որ բուժման շնորհիվ ավելանում է դիուրեզը, տոնուսավորվում ստամոքսաղիքային տրակտի, լեղապարկի և բրոնխների մկանները (Ե. Ռոզանով, Մ. Դ. Մաշկովսկի)։
Մատնոցուկի պատրաստուկները լայնորեն ցուցված են սրտային սուր և քրոնիկական անբավարարությունների ժամանակ, որոնք հիմնականում նկատվում են սրտային արատների, սրտամկանի աթերոսկլերոտիկ ախտահարումների, հիպերտոնիկ հիվանդության, ինֆեկցիոն հիվանդություններից և այլ պատճառներից առաջ եկած ինտոքսիկացիաների, շողացող առիթմիաների ժամանակ և այլն։ Էդենսը, որը երկար ժամանակ զբաղվել է մատնոցուկների բուժման հարցերով, գտել է, որ ''մատնոցուկը թերապևտի ձեռքին այն է, ինչ դանակը վիրաբույժի ձեռքին’’: Ավելի պատկերավոր է ասել Բ. Ե. Վոտչալը. - մատնոցուկը սրտի համար ավելի շուտ վարսակ է, քան մտրակ։ Սակայն այս խմբի դեղամիջոցների կումուլյատիվ ներգործության հետևանքով` առանձին դեպքերում, բուժման ընթացքում առաջ են գալիս ինտոքսիկացիայի երևույթներ, որոնք արտահայտվում են դանդաղասրտության, դիսպեպտիկ երևույթների (նեղկանք, ]անորեքսիա և այլն), դիուրեզը պակասելու, որոշ դեպքերում նույնիսկ նեյրոհոգեկան որոշ շեղումների ձևով և այլն։ Դեղամիջոցի դոզայի պակասեցնելը կամ ժամանակավորապես չընդունելը հեշտությամբ վերացնում են այդ անցանկալի երևույթները։ Ժանգային մատնոցուկի տերևներից պատրաստում են նորագալենյան դեղամիջոց՝ դիգալեն նեոն, որը թափանցիկ, բաց դեղնավուն, դառնահամ հեղուկ է, ունի 2,7-3,3 գորտային կամ 0,45-0,55 կատվային միավոր (գորտային կամ կատվային միավոր ասելով հասկանում ենք դեղամիջոցի այն քանակը, որը կարող է առաջ բերել գորտի կամ կատվի սրտի կանգ)։ Սատիտուրանի պատրաստուկը պարունակում է ժանգայիմն մատնոցուկի գլիկոզիդների հանրագումարը՝ 3 գորտային միավոր ակտիվությամբ, իսկ սուկկուդիֆերը դեղաբույսի տերևների կոնսերվացված հյութն է, որի 1 մլ-ը ունի 5-6 գորտային միավորի ակտիվություն։ Բոլոր այս դեղամիջոցները հակացուցված են արտահայտված դանդաղասրտության, նախասիրտ-փորոքային բլոկադաների, հաճախակի կրկնվող կրծքահեղձուկի նոպաների ժամանակ և այլն։ Մեր կողմից, Գեղամա լեռների լանջերից հավաքված ժանգային մատնոցուկի տերևները՝ 0,1 գ փոշու ձևով (40-100 գորտային միավոր), օրական 3 անգամ օգտագործվել է տարբեր ծագման սրտային անբավարարությունների ժամանակ։ Միաժամանակ, առանձին խմբի նույնատիպ հիվանդների մոտ օգտագործել ենք դիագլեն նեո՝ ներարկումների ձևով։ Նշենք, որ այս պատրաստուկներն օժտված են սրտի աշխատանքը կարգավորող ներգործությամբ։
Կիրառման եղանակները
Դիգալեն նեոն, որ բաց է թողնվում 1 գ-անոց ամպուլներով, ներարկվում է ենթամաշկային կամ միջմկանային։ Դեղամիջոցի կաթիլները ընդունում են 10-15-ական կաթիլ՝ օրական 2-3 անգամ։ Սատիտուրանին բաց է թողնվում հաբերի ձևով. ընդունում են 1-2 հաբ՝ օրական 2- 3 անգամ։ Տերևափոշին ընդունում են 0,1-ական գ՝ օրական 3 անգամ։
Այլ օգտակար հատկանիշները
Դեղաբույսը՝ շնորհիվ իր հմայիչ տեսքի, դեկորատիվ է. աճեցնում են այգիներում, ծաղկանոցներում և այլուր։ Տալիս է առատ ծաղկափոշի։ Թունավոր խոտաբույս է, անասունները չեն ուտում։
Աղբյուրներ
Կատեգորիա:Խլածաղկազգիներ Կատեգորիա:1753 թվականին նկարագրված բույսեր
Պոլ Էլյուար
Պոլ Էլյուար, ֆրանսիացի բանաստեղծ։
Կենսագրություն
1912 թվականին պատանի Էլյուարը հիվանդանում է տուբերկուլյոզով, ընդհատում է Փարիզում իր ուսումն ու մեկնում Շվեյցարիա՝ բուժման։ Այստեղ հանդիպում է Ելենային՝ Գալային։ Գալան դառնում է Պոլի մուսան, և նա սկսում է բանաստեղծություններ գրել։ 1917 թվականին Պոլն ու Գալան ամուսնանում են, մեկ տարի անց ծնվում է նրանց դուստր Սեսիլը։ Պոլը մասնակցում է Առաջին աշխարհամարտին որպես հոսպիտալի սանիտար, ռազմաճակատում գրում է բանաստեղծությունների առաջին ժողովածուն։ 1918 թվականին ծանոթանում է Ժան Պոլանի, ապա՝ Բրետոնի, Արագոնի, Մաքս Էռնստի հետ։ Նրանց հետ մեկտեղ Էլյուարը դառնում է դադաիզմի, ապա՝ սյուրռեալիզմի հիմնադիր։ 1923 թվականին հրաժեշտ է տալիս դադաիզմին։ 1926 թվականին այլ սյուրռեալիստների հետ անդամագրվում է կոմունիստական կուսակցությանը, 1933 թվականին՝ հեռացվում հակախորհրդային քարոզչության համար։ 1929 թվականին Էլյուարը հանդիպում է Սալվադոր Դալիին և ծանոթացնում նրան իր կնոջը։ Գալան որոշում է թողնել Էլյուարին և գնալ Դալիի մոտ. վերջինս այս առիթով նկարում է «Պոլ Էլյուարի դիմանկարը»։ Իսպանիայում քաղաքացիական պատերազմի օրերին Էլյուարը հանդես է գալիս ընդդեմ ֆրանկիստական շարժման։ Այդ տարիներին մտերմանում է Պաբլո Պիկասոյի հետ։ Երկրորդ համաշխարհայինի տարիներին Պոլը հաստատվում է Փարիզում և իր բանաստեղծություններով խրախուսում Դիմադրության շարժումը։ Էլյուարի «Ազատություն» բանաստեղծության թերթոնները անգլիական ինքնաթիռները գցում էին Ֆրանսիայի վրա։ Դալին մեկնաբանում է այդ մասին այսպես.
1929 թ. Էլյուարը հանդիպեց Մարիա Բենցին՝ իր նոր մուսային, իսկ հետագայում նաև կնոջը։ 1930 թ. Գալան վերջնականապես գնաց Էլյուարից Դալիի մոտ, ապահարզան ուղարկեց 1932 թ., և Էլյուարն ամուսնացավ Մարիայի հետ։
Ստեղծագործական կյանք
Էլյուարը բանաստեղծություններ է գրել Վիոլետա Նոզերի մասին, երբ նա մեղադրվում էր հանցանք գործելու համար։ Իսպանիայում Պոլը մտերմացել է Պաբլո Պիկասոյի հետ, հենց նկարչի «Գերնիկա» կտավը ոգեշնչեց Էլյուարին, և նա գրեց «Գերնիկայի հաղթանակը» Երկրորդ համաշխարահային պատերազմի սկզբին, Պոլը հաստատվեց Փարիզում։ Թռուցիկները, որոնց վրա գրված էր Պոլի ճանաչված ստեղծագործությունը՝ «Ազատություն»-ը, թռչում էին անգլական ինքնաթիռներից ամբողջ Փարիզով մեկ։ Պատերազմից հետոՙ Պոլը ստացավ ևս մեկ հարված՝ իր սիրելի կնոջ՝ Մարիայի մահը։ 1950 թ. Պոլը ծանոթացավ Դոմինիկա Լեմորի հետ, և նրանք ամուսնացան 1951 թ.: Պոլը գրեց բանաստեղծությունների «Փյունիկ» ժողովածուն՝ նվիրված իրենց հարաբերություններին և նորից լցված կյանքի ուրախություններով։ 1952 թ. փետրվարին պոետը ներկայացրեց ֆրանսիական կուլտուրան Վիկտոր Հյուգոյի ծննդյան տարեդարձի ժամանակ՝ Մոսկավայում։
1952 թ. նոյեմբերին Պոլ Էլյուարը մահացավ։ Թաղված է Փարիզի Պեր Լաշեզ գերեզմանատանը։
Ճանաչում
Էլյուարի ստեղծագործությունների հիման վրա երաժշտություն են գրել Ֆ. Պուլենկը, Ա. Սոգեն, Լ. Նոնոն, Կ. Սաարիախոն, Ա. Վալկոնսկին, Վիտաուտաս Բարկաուսկասը և այլ երգահաններ։
Ծանոթագրություններ
Կատեգորիա:Ֆրանսիացի բանաստեղծներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի բանաստեղծներ Կատեգորիա:Փարիզի համալսարանի շրջանավարտներ Կատեգորիա:Պեր Լաշեզ գերեզմանատանը թաղվածներ Կատեգորիա:Կոմունիստ գրողներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի գրողներ Կատեգորիա:Սրտամկանի ինֆարկտից մահացածներ
Թեմերզե
Թեմերզե, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Աստերոիդների ցանկ (227001-227100)
Աստերոիդների ցանկ (226901-227000) * Աստերոիդների ցանկ * Աստերոիդների ցանկ (227101-227200)
Սթիվ Մեն
Սթիվ Մեն (Steve Mann, ), կանադացի գիտնական և համակարգչային տեխնիկայի ոլորտի ինժեներ, առաջին կրվող համակարգիչներից մեկի ստեղծողը։
Կրթություն
Սթիվ Մենը Մակմասթերի համալսարանում ստացել է գիտությունների բակալավրի և մագիստրոսի աստիճան, համապատասխանաբար 1987 և 1992 թվականներին։ Դրանից հետո ուսումը շարունակել է Մասաչուսեթսի տեխնոլոգիական ինստիտուտում, որը դոկտորական աստիճանով ավարտել է 1997 թվականին ։
Գյուտեր և մտահաղացումներ
Դեռևս դպրոցում՝ 1981 թվականին, Սթիվ Մենը հավաքել էր իր առաջին կրվող համակարգիչը՝ հարմարեցնելով 6502-ի միկրոպրոցեսորին, որը տեղափոխվում էր պողպատե շրջանակով պայուսակով՝ նախատեսված ֆոտոխցիկների, լուսանկարահանման լուսաբռնկման և այլ նկարահանող տեխնիկայի կառավարման համար։ Էկրանը, որը հիմնված է տեսախցիկից կատոդային-ճառագայթային տեսորոնիչի վրա, ամրացված է եղել սաղավարտին և տվել է տեքստ 40 սյունակ թույլտվությամբ․ պրոցեսորի վրա մուտքագրումն արվել է յոթ միկրո-անջատիչներով, որոնք ներկառուցված էին լուսաբռնակման բռնակին, ողջ համակարգը էներգամատակարարումը ստանում էր կապարաթթվային մարտկոցներից ։
Այդ ժամանակից ի վեր Սթիվը մշտապես զբաղվել է կրվող համակարգչային տեխնոլոգիաների կատարելագործմամբ՝ հայտնիություն ստանալով հատկապես իր վաղ մշակումների շնորհիվ, որոնք օգտագործում են լրացված իրականության սկզբունքները ։ Նրա մյուս գյուտերն ու բարելավումները ներառում են չիրպլեթ փոխակերպումներ (ազդանշանների փոխակերպման նոր մաթեմատիկական համակարգ) և կոմպարամետրիկ հավասարումներ (համակարգչային վերափոխված իրականության համար նոր մաթեմատիկական համակարգ), ինչպես նաև հիդրավլաֆոնը՝ աշխարհում առաջին երաժշտական գործիքը, որը գործում է հեղուկների տատանումների ձայնի փոխակերպման սկզբունքի վրա ։ Մենի գյուտերը ցուցադրվել են Սմիթսոնյան ինստիտուտում, Ամերիկյան պատմության ազգային թանգարանում, Լոնդոնի գիտության թանգարանում, Նյու Յորքի ժամանակակից արվեստի թանգարանում և Ամստերդամի քաղաքային թանգարանում ։
Սթիվ Մենը 200-ից ավելի հոդվածների, գրքերի և արտոնագրերի հեղինակ է (նրա հրապարակումների h-ինդեքսը 44 է, այդ թվում 2010 թվականից՝ 29 )։ Նա Տորոնտոյի համալսարանի հաստիքային պրոֆեսոր է։ 2013 թվականին Մենը Տորոնտոյում կայացած էլեկտրատեխնիկայի և էլեկտրոնիկայի ինժեներների ինստիտուտի (IEEE) համաժողովի նախագահն է եղել ։
Արտաքին հղումներ
Կատեգորիա:Կանադացի գիտնականներ Կատեգորիա:Տրանսհումանիստներ
Փոքր Կորտյուգա
Փոքր Կորտյուգա (Малая Кортюга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սուլա գետի ձախ ափին՝ 31 կմ հեռավորության վրա։ Գետի երկարությունը 27 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Ստեչնա
Ստեչնա (Стечна), գյուղ Ռուսաստանի Բրյանսկի մարզի Պոգարսկի շրջանի կազմում։
Բնակչությունը 2010 թվականին գրանցված տվյալներով կազմում էր 353 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բրյանսկի մարզի Պոգարսկի շրջանի բնակավայրեր
Ալարիկ (հարթավայր)
Ալարիկ հարթավայր, հարթավայր Հայկական լեռնաշխարհում, Արևմտյան Եփրատի ավազանի Թուզլուսուի օժանդակ Ալարիկի հովտում ։
Ծանոթագրություններ
Կատեգորիա:Թուրքիայի աշխարհագրություն Կատեգորիա:Հարթավայրեր այբբենական կարգով
Օբրազցովո (գյուղ, Սիվինսկի շրջան)
Օբրազցովո (Образцово), գյուղ Ռուսաստանի Պերմի երկրամասի Սիվինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պերմի երկրամասի Սիվինսկի շրջանի բնակավայրեր
Աստերոիդների ցանկ (46101-46200)
Աստերոիդների ցանկ (46001-46100) * Աստերոիդների ցանկ * Աստերոիդների ցանկ (46201-46300)
Հարրի և Տոնտո
«Հարրի և Տոնտո» (Harry and Tonto), ռեժիսոր Պոլ Մազուրսկիի դրամատիկական ռոուդ-մուվին, որ թողարկվել է 1974 թվականին։ Գլխավոր դերը կատարել է Արթ Քարնին, որն այդ աշխատանքի համար արժանացել է «Օսկար» մրցանակի։
Սյուժե
Ծերունի Հարրի Կումբսը, որն իր Տոնտո անունով կատվի հետ ապրում է Վերին Վեստ Սայդում գտնվող բնակարանում, հրաժարվում է հեռանալ այնտեղից, երբ նրա տունը ճանաչվում է քանդման ենթակա։ Ոստիկանությունը նրան իր կատվի ու բազմաթոռի հետ բռնի հանում է տնից։ Շքամուտքի մոտ նա հանդիպում է իր որդուն՝ Բյուրտին, որն էլ ծերունուն ապրելու տեղ է տալիս իր տանը։ Տեսնելով, որ իր ներկայությունը դուր չի գալիս որդու կնոջը՝ Էլեյնին, Հարրին որոշում է գտնել վարձով բնակարան։ Անարդյունք որոնումներից հետո նա ստիպված որոշում է կատվի հետ մեկնել Չիկագոյում բնակվող դստեր՝ Շիրլիի մոտ։ Որդին, ենթարկվելով նրա խնդրանքներին, ինքնաթիռի տոմս է գնում, և Հարրին ժամանում է օդանավակայան, որտեղ նրանից պահանջում են հանձնել կատվին։ Դրան ի պատասխան՝ Հարրին գնում է սվտոկայան, որպեսզի Չիկագո մեկնի ավտոբուսով։ Ճանապարհին Հարրին իջնում է ավտոբուսից, որովհետև Տոնտոն պետք է հոգա բնական կարիքը։ 250 դոլարով գնելով օգտագործված մեքենա՝ Հարրին, որի վարորդական իրավունքի ժամկետը վաղուց անցել էր, ինքնուրույն ճանապարհորդության է մեկնում երկրում։
Ճանապարհին Հարրին վերցնում է երկու երիտասարդ ուղեկիցների՝ Աստվածաշնչից մեջբերումներ կատարող մի տղայի ու Ջինջեր անունով մի աղջկա, որոնք մեկնում են հիպիների համայնքը Բոուլդերում (Կոլորադո)։ Շուտով երիտասարդը հեռանում է, և Հարրին ու Ջինջերը ճանապարհը շարունակում են երկուսով։ Իր առաջին սիրո՝ Ջեսսի անունով պարուհու մասին ծերունու պատմությունից հետո աղջիկը նրան համոզում է գնալ այն քաղաքը, որտեղ ապրել է Ջեսին։ Տեղի ծերանոցներից մեկում Հարրին գտնում է արդեն տարեց կնոջ, որը դեմենցիայի պատճառով այդպես էլ չի ճանաչում նրան։ Ջեսիի հետ պարելուց հետո Հարրին շարունակում է ճանապարհը։ Շիրլիին պատկանող գրախանութում նրան դիմավորում է Նորմանը՝ Բյորտի որդին, որը պետք է ծերունուն վերադարձնի Նյու Յորք։ Իր հերթական ամուսնուց բաժանված Շիրլիի հետ բարդ զրույցից հետո Հարրին թոռան ու Ջինջերի հետ մեկնում է իր երկրորդ որդու մոտ՝ Լոս Անջելես։
Հարրին իր մեքենան տալիս է Նորմանին ու Ջինջերին, որպեսզի նրանք հասնեն հիպիների համայնք, իսկ ինքը ճանապարհը շարունակում է ավտոստոպով, նախ՝ շրջիկ առևտրականի, ապա մարմնավաճառի հետ։ Հասնելով Լոս Անջելես՝ Հարրին խաղատուն այցելելուց հետո ձերբակալվում է ոստիկանության կողմից հասարակական վայրում բնական կարիքը հոգալու համար։ Բանտում մի հնդկացի փորձում է բուժել Հարրիի բարձիկաբորբը, և նա իրեն ավելի լավ է զգում։ Բանտից դուրս գալիս Հարրին դիմավորում է նրա կրտսեր որդին՝ Էդդին, որը հորը տանում է իր մոտ՝ ճանապարհին պատմելով բիզնեսում իր հաջողությունների մասին։ Սակայն ծերունին հասկանում է, որ որդին իրականում խնդիրներ ունի, և օգնում է նրան իր թոշակի գումարից։ Հրաժարվելով ապրել Էդդիի մոտ՝ Հարրին բնակարան է գտնում ծովափի մոտ, որտեղ էլ անցկացնում է ազատ ժամանակն իր հասակակիցների հետ։ Մի օր նա նկատում է, որ Տոնտոն առողջական խնդիրներ ունի, և նրան տանում է անասնաբուժական հիվանդանոց մոտ, որտեղ էլ Տոնտոն մահանում է տիրոջ երգի հնչյունների ներքո։ Ծովափի նստարանին նստած՝ Հարրին ափի մոտ նկատում է շիկակարմիր կատվի, որը ջրի երկու կաթիլի պես նման է Տոնտոյին, և վազում է դեպի նա։
Ստեղծում
Պոլ Մազուրսկին ցանկացել է Հարրի դերը տալ Ջեյմս Կեգնիին, սակայն դերասանը հրաժարվել է այդ դերից, ինչպես Լոուրենս Օլիվիեն և Քերի Գրանտը։ Դրանից հետո Մազուրսկին դիմել է Արթ Քարնիին։ Սկզբում Քարնին նույնպես հրաժարվել է, մասամբ այն պատճառով, որ ինքը Հարրիից տասնհինգ տարով երիտասարդ էր, բայց հետո համաձայնել է ։
Քարնին, որը ծնվել է 1918 թվականին, ընդամենը 13 տարով է մեծ եղել իր հերոսի որդիներին մարմնավորած դերասաններից՝ Լարրի Հեգմենին և Ֆիլ Բրունսից, ինչպես նաև 14 տարով մեծ է Էլեն Բյորստինից, որը մարմնավորել է նրա դստերը։ «Էմմի» մրցանակի դափնեկիր Բոբ Օ'Բրադովիչի գրիմի շնորհիվ Քարնին տպավորիչ կերպով վերափոխվել է տարեց Հարրիի։
Քարնին նշել է, որ նախքան «Հարրի և Տոնտո» ֆիլմում նկարահանվելն ինքը «երբեք չի սիրել կատուներին», բայց ասել է, որ ֆիլմում կատվի հետ կարողացել է լավ հարաբերություններ հաստատել ։
Մրցանակներ և անվանակարգեր
Rotten Tomatoes կայքում ֆիլմն ունի 83 % վարկանիշ 18 գրախոսականների հիման վրա, որոնց միջին միավորը 10-ից of 7,2 է ։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան կինոկատակերգություններ Կատեգորիա:1974 ֆիլմեր Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆիլմեր
Ալտ Զաուխե-Վուսվերկ
Ալտ Զաուխե-Վուսվերկ (Alt Zauche-Wußwerk), կոմունա Գերմանիայում, Բրանդենբուրգի երկրամասում։
Մտնում է Դամե Շպրեվալդ շրջանի կազմի մեջ։ Գտնվում է Լիբերոզեի ենթակայության տակ։ Բնակչությունը 551 մարդ է (2010 թվականի դեկտեմբերի 31–ի տվյալներով) ։ Զբաղեցնում է 33,02 կմ² տարածք։ Պաշտոնական կոդը՝ 12 0 61 005։
Ծանոթագրություններ
Կատեգորիա:Գերմանիայի քաղաքներ
Տղան, որը բարձրացավ լուսին
Տղան, որը բարձրացավ լուսին (The Boy Who Climbed Into the Moon), Դևիդ Ալմոնդի 2010 թվականի մանկական վեպը։ Սա մի տղայի` Պոլի մասին է, որը ցանկանում է դիպչել երկնքին։ Նա սանդուղքով բարձրանում է դեպի լուսին և մտնում է դրա մեջ։
Արձագանքներ
Գրքի վերաբերյալ Booktrust-ի արձագանքը հետևյալն է. «Գեղեցիկ գունավոր նկարազարդումները լրացնում են սյուրռեալիստական ժամանակակից հեքիաթը, որը գրքերից հեռացած երիտասարդ ընթերցողները կարող են վայելել միայնակ, բայց որը նույն հաջողությամբ կարելի է բարձրաձայն կարդալ» Kirkus Reviews ակնարկն ասում է. «Ռոալդ Դալը հանդիպում է Անտուան դե Սենտ Էքզյուպերին այս հիանալի անհավանական պատմության մեջ։ Խելագարներն այս գրավիչ ստեղծագործության մեջ, որը կոչ է անում ընթերցեղներին պատկերացնել անհնարինը, հերոսներ են և տաղանդներ»։ Դանբարի առատ գունավոր նկարազարդումները հիանալի կերպով փոխանցում են այդ ամենի կատարյալ պարզությունը ։
Ըստ Guardian-ի` գիրքը «հմայիչ է, սակայն ոչ թոթովախոս, յուրահատուկ է, սակայն ոչ քմահաճ. այն մտածելու տեղիք է տալիս` առանց չափազանց խելացի թվալու» ։ Booklist-ն այն անվանել է «հմայիչ պատմվածք» մինչդեռ School Library Journa-ն անդրադարձել է «թեմատիկորեն չափազանց նյութական, տարանջատված և քմահաճ սյուժեին ։ The Horn Book-ը համարում է, որ «այն ինչ-որ չափով Փոքրիկ իշխանն և ինչ-որ չափով` Ֆանտոմային մաքսատունը» ։
«Տղան, որը բարձրացավ լուսին» վեպին անդրադարձել են նաև Publishers Weekly-ն, Common Sense Media-ն , և Մանկական գրքերի կենտրոնի տեղեկագիրը (The Bulletin of the Center for Children's Books) :
Ծանոթագրություններ
Կատեգորիա:Գրքեր Կատեգորիա:Մանկական վեպեր Կատեգորիա:Մանկական ֆենտեզի վեպեր Կատեգորիա:Բրիտանական ֆենտեզի վեպեր
Օսիչ
Օսիչ (Осіч), գյուղ Ուկրաինայի Չեռնիգովի մարզի Բախմաչի շրջանում։
Արտաքին հղումներ
Կատեգորիա:Ուկրաինայի Չեռնիգովի մարզի Բախմաչի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Լանքասթերի կարմիր վարդ
Լանքասթների կարմիր վարդ (Red Rose of Lancaster)՝ Կարմիր և սպիտակ վարդերի պատերազմում Լանքաշիրի և Լանքասթերների հերալդիկ խորհրդանիշը։
Միջնադարյան խորհրդանիշ
Ենթադրվում է, որ Կարմիր վարդը Յորքերի Սպիտակ վարդի հետ միասին դարձել է Լանքասթերների խորհրդանիշը դեռևս մինչև Վարդերի պատերազմի սկիզբը։ Այնուամենայնիվ, կասկածներ կան այն մասին, թե արդյո՞ք այն եղել է Լանքասթերների տան խորհրդանիշը պատերազմի սկզբից, թե՞ նրանք այն ընդունել են ավելի ուշ՝ ի հակադրություն իրենց հակառակորդների Սպիտակ վարդի։ Ադրիան Այլեսը նշել է, որ կարմիր վարդը «հավանաբար իր ժողովրդականության համար պարտական է Հենրի VII-ի կողմից օգտագործմանը, ով արձագանքել է Յորքերի մոտ արդեն գոյություն ունեցող սպիտակ վարդի խորհրդանիշին այն ժամանակ, երբ նշաններն ու խորհրդանիշները կարող էին ավելի բարձր խոսել, քան բառերը»։
Այն նաև թույլ տվեց Հենրի VII–ին հորինել և օգտագործել իր ամենահայտնի հերալդիկ խորհրդանիշը՝ Թյուդորների վարդը, որը համատեղում է Լանքասթերների Կարմիր վարդը և Յորքերի Սպիտակ վարդը։ Խորհրդանշանի վրա գտնվող այս Ծաղկային միությունը սկսեց խորհրդանշել Հենրիի և Յորքի Էլիզաբեթ թագուհու ամուսնությունից հետո վերականգնված և հաստատված խաղաղությունը և ներդաշնակությունը։ Եթե հետևենք այս տեսությանը, ապա դա հերալդիկ քարոզչության փայլուն օրինակ էր ։ Այդ ժամանակից ի վեր Թյուդորների վարդը օգտագործվում է որպես Անգլիայի բուսական խորհրդանշան (Շոտլանդիան խորհրդանշում է տատասկափուշը, Իռլանդիան՝ երեքնուկ-շամրուկը, իսկ Ուելսի խորհրդանիշը պրասն է)։
Կա նաև վարկած, որ Պրովենյան կարմիր վարդը որպես իր տոհմի խորհրդանիշ ընդունել է քաղաքի սյուզերեն Լանքասթերի 1-ին կոմս Էդմունդ Կուզիկը (1245-1296)։
Հետագա օգտագործում
Չնայած Վարդերի պատերազմում մրցակից խմբակցությունների անունները քիչ կապ ունեին Յորք և Լանքասթեր քաղաքների կամ Յորքշիր և Լանքաշիր կոմսությունների հետ՝ խորհրդանիշները հաճախ ասոցացվում են հենց այդ վայրերի հետ։ Այսպիսով, կարմիր վարդը Լանքաշիրի շրջանի դրոշի հիմնական տարրն է, ինչպես նաև հայտնվում է Լանքաշիրի շատ շրջանների զինանշաններում։ Կարմիր վարդը ներկայացված է նաև որպես մերսիսայդյան զինանշանի և Լոնդոնի բորո Էնֆիլդի զինանշանի տարր։ Լանքաշիրի ավանդական դրոշը (կարմիր վարդը սպիտակ դաշտի վրա) պաշտոնապես գրանցված չէր, բայց երբ փորձեցին դա անել, պարզվեց, որ նույն դրոշը գրանցվել է շոտլանդական Մոնտրոզ քաղաքում։ Քանի որ երկու նույնական դրոշներ չէին կարող գրանցվել, Լանքաշիրի պաշտոնական դրոշի վրա սպիտակ դաշտի փոխարեն հայտնվեց ոսկեգույնը ։
Կարմիր վարդը դեռ հաճախ օգտագործվում է, և ոչ միայն դեղին ֆոնի վրա։ Լանքաշիրի կոմսության կրիկետ–ակումբը, թեպետ ոչ հերալդիկ նշանակությամբ, դեռ օգտագործում է կարմիր վարդը որպես խորհրդանիշ։ Դամփլինգթոնի (Մեծ Մանչեսթեր) Թրաֆորդ–կենտրոնը զարդարված է կարմիր վարդերով (հիմնականում առևտրի կենտրոնի պատուհանների վրա)։
Ռազմական օգտագործում
19-րդ դարից կարմիր վարդը առկա էր բրիտանական բանակի մի շարք ստորաբաժանումների նշաններին։ Առաջին համաշխարհային պատերազմում վրակարվածք վարդը կրում էին բրիտանական 55-րդ (Արևմտյան Լանքաշիր) դիվիզիայի զինվորները Բելգիայում իրենց արշավանքի ժամանակ։ Նրանց նշանաբանն էր՝ «Նրանք, ովքեր կրում են Լանքասթերների վարդը, կա՛մ կհաղթեն, կա՛մ կմահանան»։
Կանադայի ցամաքային զորքերի գլխարկանշանին կարմիր վարդ է պատկերված՝ ի նշան բրիտանական բանակի Յորքի և Լանքասթերի գնդերի դաշինքի։
Ծանոթագրություններ
Կատեգորիա:Ալ և Սպիտակ վարդերի պատերազմ
Բանգլադեշ (այլ կիրառումներ)
Բանգլադեշ եզրը կարող է վերաբերել՝
Սագուրամո
Սագուրամո (საგურამო), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 550 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1921 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
ՀՀ ոսկերչություն և ակնագործություն
Ոսկերչությունը և ակնագործությունը Հայաստանում հազարամյակների պատմություն ունեն։ Ոլորտն արդյունաբերական հիմքերի վրա է դրվել 1950-ական թթ-ին։ 1951 թվականին հիմնադրվել է Երևանի ոսկերչական գործարանը, որը 1980-ական թվականներին ուներ 1300 աշխատատեղ և տարեկան խորհրդային շուկա էր արտահանում 6000 կգ ոսկերչական արտադրանք։ 1973 թվականին Նոր Հաճն քաղաքի «Սապֆիր» արտադրական միավորման կազմում բացվել է ադամանդի մշակման արտադրամաս, որը դարձել էր ԽՍՀՄ-ում ադամանդ մշակող 7 խոշոր գործարաններից մեկը՝ տարեկան 50 միլիոն արտադրողականությամբ (1986)։ ԽՍՀՄ-ի փլուզումից հետո ոլորտի ընկերությունների մասնավորեցման հետևանքով հանրապետություն են մուտք գործել բելգիական, իսրայելական, շվեյցարական, հանրահայտ ընկերություններ։
Ներկայումս ոլորտում գործում են մոտ երկուսուկես տասնյակ ընկերություններ, ինչպես նաև բազմաթիվ անհատ ոսկերիչներ։ Հայտնի ընկերություններ են Երևանի ոսկերչական (2000 աշխատող), «Սապֆիր» (520 աշխատող) գործարանները, «Լորի» (420), «Շողակն» (408), Հայկական ադամանդագործ. (350 աշխատող) ընկերությունները։ 2009 թվականին Հայաստանում արտադրվել են 49573 կարատ ադամանդ, որը 50,9 %-ով կամ 51372 կարատով պակաս է 2008 թվականի նույն ցուցանիշից (100945 կարատ), 733,8 կգ ոսկերչական արտադրանք (2008թվականին՝ 593 կգ)։ 1998 թվականին հիմնվել է Հայ ոսկերիչների միջազգային ընկերակցությունը, որի հիմնական նպատակը ոսկերչական արդյունաբերության զարգացումն է հանրապետությունում՝ ողջ աշխարհի հայ ոսկերիչների օգնությամբ, իսկ հեռահար նպատակը՝ ՀՀ-ում թանկարժեք իրերի առևտրի տարածաշրջանային կենտրոն հիմնադրելը։ Ընկերակցությունն ունի տարածաշրջանային ներկայացուցչություններ ԱՄՆ արևելյան և արևմտյան ափերին, Եվրոպայում, Մերձավոր Արևելքում և Հայաստանում։
Կատեգորիա:Հայկական կերպարվեստ Կատեգորիա:Ոսկերչություն
Թիլ-Բազարա
Թիլ-Բազարա, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Տանկետ
Տանկետ (tankette), 20-րդ դարի 1920-30-ական թվականների թեթև մարտական մեկ- կամ երկտեղանի զրահապատված թրթուրավոր մեքենա մինչև 4 տոննա մասսայով, որը նախատեսված էր զինված ուժերի մոտոհրաձգային հետևազորի ստորաբաժանումների, հետևազորի մարտավարական շարժունակության բարձրացման համար՝ ապահովելով անդադար աջակցություն նրա կրակային շարժով, ինչպես նաև ապահովում էր զինամթերքով մարտի ընթացքում։
Որոշ դեպքերում օգտագործվում էր անկախ դրա մեծ թերությունից՝ ոչ մեծ կրակային հզորությանը, հետախուզության, մարտական պահպանության և կապի համար (օրինակ՝ Տ-27)։
ԽՍՀՄ-ում 1934 թվականից այն կոչվում էր թրթուրավոր գնդացրակիր ։
Պատմություն
Եվրոպական բազմաթիվ տանկետների նախահայրը համարվում է անգլիական Կարդեն-Լլոյդ տանկետը, և չնայած նրան, որ անգլիական բանակում այդ մեքենաները մեծ հաջողություն չունեին, դրանց հիման վրա ստեղծվել է «Universal Carrier» զրահամեքենան, որը իրենից ներկայացնում էր երկարացված և վերակազմավորված տանկետ։ Այդ մեքենաները արտադրվում էին մեծ քանակությամբ և հաճախ օգտագործվում էին նույն նպատակներով, ինչ տանկետները։
Ամենագնացների նախագծման առաջընթացը հանգեցրեց նրան, որ այժմ (2002 թ.) մեքենաները անվային են, որոնց անցանելիությունը թրթուրավոր մեքենայից ոչ ավելի վատ է, սակայն ավելի հեշտ է սպասարկման հարցում։ Բացառություն է համարվում գերմանական «Wiesel» մեքենան («կզաքիս»), որը կիրառվում է Գերմանիայի օդադեսանտային զորքերում։
Ծանոթագրություններ
* Կատեգորիա:Տանկերի պատմություն
Ցեզիումի յոդիդ
Ցեզիումի յոդիդ, անօրգանական միացություն՝ CsI բանաձևով։ Լավ լուծվում է ջրում։
Ֆիզիկական հատկություններ
Ցեզիումի յոդիդը առաջացնում է անգույն բյուրեղներ։ Մոլեկուլի պարամետրերը՝ a=0,45667 նմ, Z=1։
Բարձր ջերմաստիաճանային պայմաններում փոխարկվում է։ Մոլեկուլի պարամետրերը դառնում են՝ a=0,766 նմ, Z=4։
Լավ է լուծվում ջրում և սպիրտներում։
Գրականություն
Կատեգորիա:Ցեզիումի միացություններ Կատեգորիա:Յոդիդներ Կատեգորիա:Մետաղների հալոգենիդներ
Իֆնիի պատերազմ
Իֆնիի պատերազմ՝(իսպ․Guerra de Ifni-Իֆնիի պատերազմ կամ la Guerra Olvidada-Մոռացված պատերազմ) մարտական գործողություններ 1957-1958 թվականներին Հյուսիս-արևմտյան աֆրիկյան տարածաշրջանում Մարոկկոյի և Իսպանիայի միջև Սիդի-Իֆնի նավահանգստային քաղաքի և հարակից տարածքների վերահսկողության համար։
Պատճառները
1956 թվականին Ֆրանսիայից իր անկախությունը հռչակելուց հետո, Մարոկկոն սկսեց պահանջներ ներկայացնել հարևան իսպանական գաղութների նկատմամբ այդ թվում և Սիդի-Իֆնի նավահանգստի, պատճառաբանելով, որ այդ տարածքները Մարոկկոյի հետ կապված են պատմականորեն և աշխարհագրորեն, և որ բոլոր իսպանական տիրույթները, այդ թվում և Իսպանական Սահարան (Արևմտյան Սահարան) բացառապես մարոկկոյական հողեր են և ժամանակի ընթացքում գրավվել են գաղութարարների կողմից։ Իր հերթին գեներալ Ֆրանկոյի կառավարությունը ցանկություն չուներ զիջելու Մարրոկոյին իր համար այնքան կարևոր նավահանգիստ Սիդի-Իֆնին, որը Իսպանիան, որպես գաղութային տիրույթ ձեռք էր բերել մինչ Ֆրանսիացիների կողմից Մարոկկոյի գաղութացումը և պրոտեկտորատի ստեղծումը, իսկ 1912 թվականի Իսպանիայի և Ֆրանսիայի միջև Մարրոկոյի բաժանումից հետո Իսպանան կարողացել էր Իֆնիի շրջանը պահել իր ենթակայության ներքո։ Առաջացած խնդիրները Մարոկկոյի սուլթան Մոհամմեդ V-ը որոշեց լուծել ուժային ճանապարհով։
Ընթացքը և ավարտը
Մարոկկոյի բանակային միավորումները և տեղի պարտիզանները 1957 թվականի նոյեմբերի 23-ին սկսեցին հարձակումները Իֆնիի շրջանի իսպանական ամրությունների ուղղությամբ և անկլավը վերցրեցին պաշարման մեջ։ Մարոկկոյի քսան հազարանոց զորամիավորումները միանգամից սկսեցին հարձակումները իսպանական կայազորի դիրքերի ուղղությամբ։ Իսպանացիները, այդ թվում և իսպանական արտաքին լեգիոնի հինգ ջոկատները,հաջողությամբ կարողացան պաշտպանվել երկու շաբաթ, բայց դանդաղորեն հետ քաշվեցին դեպի Իֆնիի շրջանի խորքերը։ Շրջապատված զորամասերին օգնություն ցույց տալու համար իսպանացիները որոշեցին օգտագործել պարաշուտադեսանտային միավորները։ Սակայն վատ եղանակը դժվարացրեց ավիացիայի գործունեությունը։ Մարոկացիները այս ամբողջ ընթացքում չհամարձակվեցին գրոհել Սիդի-Իֆնի քաղաքը, և բավարարվեցին միայն դիրքերի գրոհներով և դիվերսիոն գործողություններով։ Իֆնիի պատերազմի ընթացքում եղած ամենամասշտաբային պաշտպանական մարտերը՝ մղված իսպանական արտաքին լեգիոնի երկու ջոկատի կողմից, եղավ Էչերոյի պաշտպանությունը։ Մարտերի արդյունքում իսպանացիներին հաջողվեց հետ մղել մարոկացիների գրոհները, բայց և արտաքին լեգիոնը այդ ընթացքում կրել էր զգալի կորուստներ։ Պատերազմում իսպանացիներին հաջողվեց առավելությունը վերցնել իրենց ձեռքը, միայն ֆրանսիացիների հետ համատեղ ռազմական ուժ կիրառելու պայամանվորվածություն ձեռք բերելուց հետո։ 14 հազարանոց ֆրանս-իսպանական կորպուսը ավիացիայի մասշտաբային աջակցությամբ (150 ինքնաթիռներ) անցավ հակահարձակման 1958 թվականի փետրվարին։ Արդյունքում մարոկացիները դուրս մղվեցին կարևոր շրջաններից և Ռաբբաթը ստիպված եղավ նստել բանակցությունների սեղանին։ Իսպանիան Իֆնիի շրջանի տիրույթները պահպանեց մինչև 1969 թվականը։
Գրականություն
José Ramón Diego Aguirre. La última guerra colonial de España. Ifni-Sahara (1957—1958). — Málaga, Editorial Algazara, 1994.
SANTAMARÍA, Ramiro. Ifni-Sahara, la guerra ignorada, Dyrsa, Madrid, 1984.
Сергеев, М. С. История Марокко. XX век / М. С. Сергеев. — Москва: Изд-во Ин-та востоковедения РАН, 2001.
Коновалов И. П. Африканские войны современности, Война Ифни.
Կատեգորիա:Իսպանիայի պատերազմներ Կատեգորիա:Ֆրանսիայի պատերազմներ Կատեգորիա:Աֆրիկայի ժողովուրդների պատերազմներ Կատեգորիա:20-րդ դարի պատերազմներ Կատեգորիա:Անջատողականությունն Իսպանիայում Կատեգորիա:Մարոկկոյի ռազմական պատմություն Կատեգորիա:1958 քաղաքականությունում
Դաքիքի
Դաքիքին շուբիյայի ներկայացուցիչ է, հոսանք, որն արտահայտում է խալիֆաթից անկախ լինելու ձգտում և փառաբանում հայրենի ավանդույթներն ու սովորույթները։ Դաքիքիի բանաստեղծություններն աչքի են ընկնում լեզվի պատկերավորությամբ, փոխաբերությունների առատությամբ։
Աղբյուրներ
Կատեգորիա:Պարսկալեզու բանաստեղծներ
Կանակո Մոմոտա
Կենսագրություն
Կանակո Մոմոտան ծնվել է 1994 թվականի հուլիսի 12-ին Համամացու քաղաքում, Սիձուոկա պրեֆեկտուրա, Ճապոնիա ։
2011 թվականի մարտին հայտարարվեց, որ Կանակոն կմասնակցի լուսանկարիչ Միկի Նինագավայի քոսփլեյ-սերիայի հերթական մասին, որը դա նկարահանել է նորաձևության մասին Zipper ամսագրի համար ։
2012 թվականի ապրիլի 14-ին Կանակոն փոխարինեց հայտնի 7-ամյա Մանու Ասիդային ՝ Nippon Television հեռուստաալիքով ցուցադրվող Meringue no Kimochi հեռուսատշոուի վարողի դերում ։ 2013 թվականին հայտարարվեց, որ սեպտեմբերին, ծրագրում կես տարի մնալուց հետո, Կանակոն լքում է այն, նրա մասնակցությունն արդեն դիտարկվում էր որպես հաղորդման անբաժանելի մաս, և սպասվում էր, որ հաղորդման վարկանիշն իր հեռանալուց հետո կընկնի ։
Հուլիսի 12-ին Կանակոն նշեց իր ծննդյան 19-րդ ամյակը։ Մամուլում այդ իրադարձությունը քննարկվեց իր խմբի միջին տարիքայինի հերթական մեծացման լույսի ներքո։ Ծննդյան տարեդարձին այլ մասնակիցներ նրան ձվի միջից դուրս եկող տիրանոզավրիկի ձևով տորթ նվիրեցին ։
2013 թվականի օգոստոսի 12-ին Կանակոն դարձավ առաջին մարդը, ով QuickJapan ամսագրում միաժամանակ հայտնվեց և՛ շապիկին և ամսագրի հակառակ կողմին։ Համարը պարունակում էր նրա հետ երկար հարցազրույց (կանձայի 20 հազար պայմանանշան) ։
2013 թվականի դեկտեմբերին Կանակոն հայտնվեց ուշ երեկոյան Tamori Club հեռուստաշոուում։ Էպիզոդն անվանվեց «Մոլախոտերի հանրագիտարան» և նվիրվեց վայրի բույսերին ։
Իմիջը Momoiro Clover Z-ում
Կանակո Մոմոտայի կերպարային գույնը խմբում կարմիրն է։ Դրա համար, սովորաբար, նրա բեմական կոստյումները կարմիր գույնի են։ Խմբի ելույթների ժամանակ նա ներկայանում է որպես «թեյի պլանտացիաների մոխրոտիկ» (քանի որ նրա հարազատ քաղաքը, ինչպես և ամբողջ Սիձուոկա պերֆեկտուրան, հայտնի է իր թեյի պլանտացիաներով)։
Կանակոն խմբի լիդերն է։ Ելույթների ժամանակ կատարում է բարդ ակրոբատիկ համարներ ։ Խմբի ելույթները տարրեր են պարունակում բալետից, մարմնամարզությունից և մարտաֆիլմերից ։ Նրա ֆիրմային հնարքը, այսպես կոչված (ճապոներեն) «էբիձորի» (エビぞりジャンプ), (ցատկ օղակի մեջ 2 ոտքով, գլուխը հետ գցաց, ոտքերը գլխի բարձրությամբ)։ Նա դա կատարում էր «Ikuze! Kaitou Shoujo» երգը երգելիս։ Այդ ցատկը համարվում է խմբի համերգի ամենաբարձր կետերից մեկը ։ Հոկտեմբերի 4-ին Կանակոն անհաջող կանգնեց էբիձորին կատարելիս և ընկավ «5-րդ կետի վրա»։ Պատահարը իրարանցում առաջացրեց խմբի ճապոնացի երկրպագուների մեջ և լայն քննարկում ստացավ մամուլի կողմից  ։ Այդ իրադարձության մասին նորությունը տեղարդվեց Yahoo Japan կայքի ամենավերևում։ Կանակոն վնասվածք չստացավ ։
Անձնական տվյալներ
Կանակոն ձախլիկ է, բայց սպորտում օգտվում է աջ ձեռքից ։ Խոսելով իր բնավորության ուժեղ կողմերի մասին՝ նա ասում է, որ ուրախ է և տիրապետում է մրցակցության ոգուն ամեն ինչում։ Ինչ վերաբերվում է թուլություններին՝ նա դժվար է արթնանում (չի կարող միանգամից գործի անցնել), երբեմն ծույլ է, հաճախ ուրիշներին չի լսում։ Հոբբին տանը թուլացած հեռուստացույց դիտելն է։ Սիրած սպորտաձևերն են գեղարվեստական մարմնամարզությունը և բասկետբոլը ։ Երազում է Ացուկո Մաեդոյի՝ AKB48-ի մասնակցի հետ նկարահանվել ֆիլմում ։ Սիրած դպրոցական առարկան ֆիզկուլտուրան է, ամենաչսիրածը՝ անգլերեն ։ Նաև Կանակոն լավ է մաթեմատիկայից ։ Սիրած ֆիլմերը՝ «Մթնշաղ» և Կախարդական ժամը ։
Արտաքին հղումներ
Կատեգորիա:Ճապոնացի երգչուհիներ Կատեգորիա:Ճապոնացի դերասանուհիներ
Ստեպանիկի (գյուղ, Գագարինսկի շրջան)
Ստեպանիկի (Степаники), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Սոֆյա Աննա Բուշ
Սոֆյա Աննա Բուշ (Sophia Anna Bush, ), թատրոնի և հեռուստատեսության ամերիկացի դերասանուհի։
Կարիերա
Փասադենայում (Կալիֆոռնիա) ծնվածը՝ Սոֆյան, իր կարիերան սկսել է դպրոցական տարիներին, երբ հաճախում էր թատերական խմբակ։ «Օրիորդ Փասադա» տիտղոսն ստանալուց հետո Հոլիվուդը սկսեց ճանաչել Սոֆյային։ Նրա առաջին դերը եղել է «Վան Վայլդեր՝ երեկույթների թագավոր» (Van Wilder, 2002) ֆիլմում։ Սոֆյան այդ ֆիլմում եղել է քոլեջի նորեկ, ով սենյակ էր տրամադրել Ռայանա Ռեյնոլդսա կերպարին։ Սոֆյան նաև կատարել է Բրուկ Դեվիսի դերը՝ «Մի ծառի բլրակ» ֆիլմում։ Նա նաև խաղացել է «Բոցավառման կետը» (Point of Origin, 2002) ֆիլմում։ Սոֆյան հայտնվել է նաև «Մարմնի մասեր» (Nip/Tuck) դրամայի 3 էպիզոդներում։ Նաև հանդես է եկել «Սաբրինա՝ փոքրիկ կախարդուհի» ֆիլմում, որպես հյուր։ Սպորտային ֆիլում՝ «Սուպերքրոս»-ում, ևս խաղացել է, սակայն այս անգամ գլխավոր դերերից մեկում։
Ավելի նոր ֆիլմերից են՝ «Ջոն Տակերը պետք է մեռնի» (John Tucker must die, 2006), «Մնալ կենդանի» (Stay Alive, 2006), «Ուղեկիցը» (The Hitcher, 2007): Սոֆյան այդ ֆիլմերում խաղացել է հոլիվուդյան հայտնի դերասանների հետ՝ Շոն Բին, Ջեսսի Մտկլաֆ, Բրիտտանի Սնոու և Ֆրենկի Մունիս։
2013 թվականին նկարահանվել է Passion Pit խմբի «Carried Away» երգի տեսահոլովակում։
2014 թվականի հունվարի 4-ին «Լեգենդների ավերիչները» ֆիլմում նկարահանվել է և եղել է արքայադուստր Լեիի դերում ։